钦定古今图书集成/方舆汇编/边裔典/第140卷 > 卢扶国
## 钦定古今图书集成/方舆汇编/边裔典/第140卷 > 卢扶国

燕昭王八年，卢扶国来朝，渡玉河，万里方至。云其国
中山川无恶禽兽，水不扬波，风不折木，人皆寿三百
岁。结草为衣，是谓“卉服。”至死不老，咸知孝让。寿登百
岁以上，相敬如至亲之礼。死葬于野外，以香木灵草
瘗掩其尸，闾里吊送，号泣之音，动于林谷，河源为之
流止，春木为之改色。居丧，水浆不入于口，至死者骨
为尘埃，然后乃食。昔大禹随山导川，乃旌其地为无
老纯孝之国。